Diari Oficial de la Generalitat Valenciana


Sumari del DOGV 5579, del 17-08-2007 (2007/9109)

RESOLUCIÓ de 22 de juny de 2007, del president de l'Institut Valencià d'Investigacions Agràries, per la que es fa pública la convocatòria de vint beques de doctorat.
---------------------------------------------------------------------------------------------------------------------------------------------------------------------

### Dades del document

Número de DOGV
:   5579

Data del DOGV
:   17-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/9109


Data del document
:   22-06-2007

Organisme emissor
:   Institut Valencià d'Investigacions Agraries

Tipus de document
:   Resolució

Descriptors 

:   * assignació per estudis
    * ajuda pública
    * suport econòmic
    * ensenyament superior
    * tecnologia
    * agronomia

RESOLUCIÓ de 22 de juny de 2007, del president de l'Institut Valencià d'Investigacions Agràries, per la que es fa pública la convocatòria de vint beques de doctorat. [2007/9109]
El Consell Rector de l'Institut Valencià d'Investigacions Agràries (IVIA) en virtut de les atribucions que li conferix l'article 6 de la Llei 4/1991, de 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels que es regula l'estada en l'Institut d'estudiants i becaris, en la seua reunions de 13 de desembre de 2005, 6 d'abril de 2006, 18 de desembre de 2006 i 12 d'abril de 2007, va acordar convocar vint beques de doctorat.
Basant-se en els referits Acords, resolc:
Primer
Convocar les beques de doctorat en els temes que s'especifiquen en l'annex III i aprovar les bases per les quals es regirà la seua concessió, que s'inclouen com annexos I i II de la present resolució.
Segon
Les beques seran finançades a càrrec del capítol IV dels pressupostos de l'IVIA per a l'exercici 2007.
Tercer
Contra la present resolució que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
Moncada, 22 de juny de 2007.- El president de l'Institut Valencià d'Investigacions Agràries: Juan Gabriel Cotino Ferrer.
ANNEX I
Bases generals de procediment d'aplicació
a tots els annex de la present resolució
1. Finalitat de la convocatòria
L'objecte d'esta convocatòria és regular el procediment de concessió de les beques que s'especifiquen en els annexos corresponents.
2. Sol·licituds i documentació
Les sol·licituds, dirigides al director de l'IVIA, podran presentar-se en el registre general de la conselleria d'Agricultura, Pesca i Alimentació, carrer Amadeu de Savoia, núm. 2 (València), o en el registre de l'IVIA, a Moncada (València), siti en la carretera Moncada a Náquera, km. 4,5, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú. Les sol·licituds es formalitzaran prenent com a model l'imprés normalitzat que figura Com a Annex A.
Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de la sol·licitud.
En les sol·licituds s'indicarà el tema de la beca a la qual es concorre, i s'adjuntarà la documentació següent:
- Curriculum vitae de la persona sol·licitant i documentació justificativa de tots els mèrits que s'al·leguen.
- Fotocòpia del Document Nacional d'Identitat, o del document equivalent en el cas de nacionals d'estats membres de la Unió Europea.
- Fotocòpia del certificat acadèmic personal detallat, en el que figure la titulació, les qualificacions obtingudes i les dates d'obtenció de les qualificacions.
3. Condicions
En cas de sol·licitar més d'una beca, s'haurà de presentar una sol·licitud per cada beca amb la seua corresponent documentació.
4 Termini de presentació de sol·licituds
El termini de presentació de sol·licituds serà d'un mes a partir de l'endemà de la publicació d'esta resolució en el Diari Oficial de la Comunitat Valenciana. Si l'últim dia de termini coincidix en dissabte, diumenge o festiu, es prorrogarà fins al primer dia hàbil següent.
5. Composició de les comissions avaluadores i sistema de selecció
La comissió que ha d'avaluar els mèrits dels aspirants i que elevarà la corresponent proposta al president de l'Institut, estarà formada pels membres següents:
President: el director de l'IVIA
Secretari: el Secretari de l'IVIA
Vocals:
- Els/s'investigadors/s'o responsables de la direcció de la beca o de l'estada de formació.
- Fins a tres investigadors pertanyents a la plantilla de personal de l'IVIA.
Els dos investigadors de l'IVIA, que han d'integrar-se en la Comissió com a vocals, així com els que hagen de substituir, en cas de necessitat, al president, al secretari o a qualsevol dels vocals, seran nomenats pel vicepresident primer de l'IVIA.
La comissió es reunirà per a la selecció de candidats, alçarà acta de la reunió i elevarà proposta raonada el president de l'Institut, que inclourà un candidat i dos suplents.
6. Resolució
La concessió de les beques, es realitzarà per resolució del president de l'IVIA. Les Resolucions d'adjudicació es publicaran en el Diari Oficial de la Comunitat Valenciana, i es consideraran denegades les sol·licituds que no figuren en la relació.
El termini màxim per a resoldre la concessió de les beques que s'establixen en la present convocatòria serà de tres mesos a partir de la data de publicació de la mateixa en el Diari Oficial de la Comunitat Valenciana.
7. Obligacions del becari/a i acceptació de la beca
Els becaris estaran subjectes a la normativa per la que es regula l'estada en l'Institut d'estudiants i becaris establida per Acords del Consell Rector de 14 d'abril de 1992 (DOGV núm. 1816, de 01.07.1992) i 4 de novembre de 1994 (DOGV núm. 2413, de 23.12.1994).
En qualsevol cas l'acceptació de la beca, en les condicions de la convocatòria, suposarà les obligacions següents:
a) Incorporar-se a l'Institut i dedicar-se exclusiva i eficaçment a fi de la beca, entenent que si no s'incorpora, en la data que establisca la resolució d'adjudicació de la beca, es podrà considerar que renúncia a la beca.
b) Realitzar les funcions que li assigne l'investigador/a o responsable de la direcció de la beca o de l'estada de formació, a fi d'aconseguir l'objectiu de la mateixa. Estes funcions hauran de realitzar-se durant l'horari de treball de l'IVIA.
c) Atindre's a les obligacions generals derivades de la normativa vigent sobre ajudes i subvencions públiques i, en particular, a qui fa referència l'article 47 de la Llei d'Hisenda Pública de la Generalitat Valenciana.
d) Guardar confidencialitat suficient sobre qualsevol informació nova derivada dels resultats obtinguts en el desenvolupament de la beca, resultats que en tot cas pertanyen per dret a l'IVIA.
e) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense la amb l'autorització prèvia de l'investigador o responsable de la direcció de la mateixa, i en qualsevol cas fent constar expressament el patrocini de l'IVIA.
8. Incompatibilitat de la beca
Atés que l'objectiu de les beques és la formació dels beneficiaris, no podran ser beneficiaris de les mateixes els que hagen disfrutat prèviament d'una altra beca de característiques anàlogues en l'IVIA.
El gaudi de les beques concedides a l'empara d'esta convocatòria és incompatible amb qualsevol altra beca o ajuda per a la mateixa finalitat finançada amb fons públics o privats espanyols o comunitaris i amb sous o salaris de qualsevol naturalesa. Estes beques seran compatibles amb les beques i ajudes per a estades en centres d'investigació fora de la Comunitat Valenciana.
ANNEX II
Bases de la convocatòria de beques de doctorat
1. Objectiu de les beques
L'objecte de les beques de doctorat és la formació de titulats universitaris per mitjà de la realització de tesis doctorals en l'IVIA.
2. Requisits
Per a optar a estes beques serà necessari:
a) Ser espanyol o tindre la nacionalitat d'un dels estats membres de la Unió Europea.
b) Estar en possessió del títol de Llicenciat o Enginyer Superior en el moment de presentació de la sol·licitud. Els títols obtinguts en l'estranger o en centres universitaris espanyols no oficials hauran d'estar reconeguts oficialment en el moment de sol·licitar la beca. A estos efectes es considerarà reconegut el títol quan la persona sol·licitant acredite que ha sigut admesa en els programes de doctorat d'una universitat pública espanyola.
3. Criteris d'avaluació
Cada comissió valorarà, per a la selecció dels candidats, els aspectes següents:
- Expedient acadèmic general; atorgant fins a un màxim de quatre punts.
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema; atorgant fins a un màxim de dos punts.
- Coneixement d'idiomes relacionats amb la literatura científica del tema objecte de la beca, valorat per certificació acadèmica o per estada en països on la dita llengua siga idioma oficial; atorgant fins a un màxim d'un punt.
- Experiència prèvia i cursos d'especialització relacionats amb el tema de la beca; atorgant fins a un màxim de dos punts.
- Altres mèrits acadèmics, científics o d'investigació; atorgant fins a un màxim d'un punt.
Per a la millor avaluació d'este apartat, així com el de coneixement de l'idioma, la comissió avaluadora podrà convocar aquells candidats que considere oportú per a realitzar una entrevista personal.
4. Fases de la beca
Primera fase (de beca): Període de beca amb una duració mínima de 24 mesos, per a l'obtenció del Diploma d'Estudis Avançats (DEA) o document administratiu que ho substituïsca d'acord amb la nova estructura d'ensenyances adaptades a l'Espai Europeu d'Educació Superior.
Segona fase (de contracte): Període que comprendrà com a màxim dos anys, en el que es formalitzarà un contracte laboral en pràctiques d'acord amb la legislació laboral vigent, amb els becaris que estiguen en possessió del DEA o document administratiu que ho substituïsca i hagen superat el temps mínim de dos anys del període de beca.
5. Duració de les beques
La duració serà de quaranta-huit mesos, i s'estructuren en dos períodes diferenciats:
1. Primera fase (de beca): El període de disfruta de les beques s'establirà en la resolució de concessió i finalitzarà, com a màxim, el 31 de desembre de 2007. Les beques es podran prorrogar en els successius exercicis pressupostaris fins a completar un període mínim de 24 mesos, amb els requisits establits en l'apartat 10 del present annex. Durant este període s'haurà d'aconseguir la suficiència investigadora per mitjà de l'obtenció del Diploma d'Estudis Avançats (DEA), o document administratiu que ho substituïsca d'acord amb la nova estructura d'ensenyances adaptades a l'Espai Europeu d'Educació Superior.
En aquells supòsits en què s'haguera obtingut el DEA amb anterioritat a la finalització dels dos primers anys de beca, no s'accedirà a la fase de contracte fins que es complete el període mínim de 24 mesos de beca.
2. Segona fase (de contracte): Formalització de contractes en pràctiques amb els becaris que hagen completat 24 mesos de beca i estiguen en possessió del DEA o documents administratiu que ho substituïsca, fins a completar un període màxim de 24 mesos, amb els requisits establits en l'apartat 10 del present annex.
6. Dotació de les beques
1. Primera fase (de beca): La dotació de la beca serà de 1.100,00 euros mensuals bruts, dels que es deduirà la quota de la seguretat social que està obligat a cotitzar el beneficiari de la beca.
2. Segona fase (de contracte): El salari anual durant esta fase serà el corresponent a 14 mensualitats. La retribució mínima a percebre serà de 15.400,00 euros bruts anuals.
A més les beques inclouran l'abonament de les taxes acadèmiques de cursos de tercer cicle.
7. Obligacions particulars del becari o becària
El becari o becària estarà obligat/da a:
a) Incorporar-se a l'Institut en el termini previst en la resolució de concessió, entenent que si no s'incorpora, es considerarà que renúncia a la beca, excepte si està disfrutant de suspensions previstes en la present resolució.
b) Presentar, en el termini d'un mes, des de la finalització de la beca, independentment de la causa que motive la finalització, una memòria de tot el treball realitzat, en el període global becat, amb la conformitat de l'investigador/a responsable de la direcció de la beca.
c) Comunicar l'obtenció del Diploma d'Estudis Avançats (DEA) o documents administratiu que ho substituïsca.
d) Presentar en el penúltim mes abans de la finalització del contracte, fotocòpia del document que acredite haver efectuat el depòsit de la tesi en les condicions que determina la universitat, llevat que existisca força major o causes alienes a la voluntat del treballador, que hauran de ser documentalment justificades, així com la lectura i defensa de la tesi doctoral en el termini de 10 dies des que es produïsca, havent de presentar en el dit termini, una còpia del resguard de la sol·licitud del títol de doctor. Igualment podran sol·licitar, en el termini de deu dies, des de l'obtenció del títol de doctor, continuar disfrutant del contracte fins al màxim del període concedit. La dita sol·licitud s'acompanyarà d'un informe de l'investigador/a responsable de la direcció de la beca sobre la conveniència del treball a realitzar.
8. Suspensió de les beques
8.1. Ajornament incorporació:
Es podrà autoritzar l'ajornament de la incorporació del becari o becària, a sol·licitud del mateix, per raons justificades, amb la conformitat de l'investigador/a responsable de la direcció de la beca, per un període no superior a tres mesos des de la data indicada en la resolució de concessió. De no incorporar-se una vegada conclòs el termini concedit, s'entendrà que renúncia a la beca. El període ajornat podrà ser recuperat sempre que les disponibilitats pressupostàries ho permeten.
8.2. Interrupcions:
a) En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, d'acord amb la normativa aplicable, els beneficiari de tindran dret, a petició de l'interessat, a la interrupció temporal del gaudi de la beca. Estes interrupcions hauran de ser per un període mínim de 30 dies en cada cas.
b) En el cas de les interrupcions voluntàries per causes diferents de les incloses dins de la cobertura de la Seguretat Social indicades en el paràgraf anterior, el president de l'IVIA podrà concedir la interrupció voluntària temporal de gaudi de la beca a petició raonada de la persona interessada, amb la conformitat expressa de l'investigador/a responsable de la direcció de la beca i del director de l'IVIA. Els períodes d'interrupció no podran ser superiors a sis mesos en el transcurs de la beca i les seues possibles renovacions i no comportaran el pagament de cap dotació i es donarà de baixa als becaris en la Seguretat Social.
Els períodes interromputs podran ser recuperats, sempre que les disponibilitats pressupostàries ho permeten.
9. Renúncies i substitucions
Les renúncies o les baixes que es produïsquen entre els becaris de nova concessió dins dels quatre primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en la mateixa.
El president de l'IVIA resoldrà l'adjudicació de les substitucions, a proposta del director de l'IVIA, amb un informe previ favorable de l'Investigador/a responsable de la direcció de la beca.
A l'efecte de duració de la beca, i en el cas de les substitucions, el període de temps durant el qual la beca haja sigut disfrutada pel renunciant, serà irrecuperable.
10. Renovacions
1. El president de l'IVIA resoldrà les renovacions anuals de les beques que es regiran per les bases d'esta convocatòria.
2. Per a això el becari/a haurà de presentar durant el mes de novembre de cada exercici pressupostari, un imprés normalitzat de sol·licitud, al qual s'acompanyarà la documentació següent:
a) Un informe del becari sobre el treball realitzat i els resultats obtinguts durant l'últim període de la beca.
b) El pla de treball de l'any per al que es demana la renovació, amb el conforme de l'investigador/a responsable de la direcció de la beca.
c) Un informe de l'investigador/a responsable de la direcció de la beca, en el que s'avaluarà el treball realitzat i la necessitat renovació.
La renovació estarà així mateix condicionada a l'existència de crèdit adequat i suficient en els corresponents exercicis pressupostaris.
ANNEX III
Temes beques de doctorat

ANEXO III
Temas becas de doctorado
